Az EGT-Vegyesbizottság 8/2000 határozata

(2000. február 4.)

az EGT-megállapodás VI. mellékletének (Szociális biztonság) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodásra (a továbbiakban: a megállapodás), amelyet az Európai Gazdasági Térségről szóló megállapodás kiigazításáról szóló jegyzőkönyv módosított, és különösen annak 98. cikkére,

mivel:

(1) A megállapodás VI. mellékletét az 1999. június 25-i 81/1999 EGT-vegyesbizottsági határozat [1] módosította.

(2) A szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK rendeletnek és az 1408/71/EGK rendelet végrehajtására vonatkozó szabályok megállapításáról szóló 574/72/EGK rendeletnek a diákokra való kiterjesztése céljából történő módosításáról szóló, 1999. február 8-i 307/1999/EK tanácsi rendeletet [2] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A megállapodás VI. mellékletének 1. pontja (1408/71/EGK tanácsi rendelet) a következőképpen módosul:

1. A következő francia bekezdéssel egészül ki:

"- 399 R 0307: A Tanács 1999. február 8-i 307/1999/EK rendelete (HL L 38., 1999.2.12., 1. o.)."

2. A t) kiigazítás

"P. IZLAND"

pontja következő szöveggel egészül ki:

"3. Azok az Izlandon biztosított személyek, akik szerepelnek az Országos Nyilvántartásban, lakóhellyel rendelkeznek Izlandon, és akik egy olyan másik államban kezdik meg tanulmányaikat, amely e rendelet hatálya alá tartozik, az izlandi szociális biztonsági rendszer hatálya alá tartoznak. A diák biztosítása független a tanulmányok tartamától. A lakóhely Izlandról egy másik, a rendelet hatálya alá tartozó államban történő áthelyezése, vagy ott munka vállalása esetén a diák biztosítási fedezete visszavonásra kerül."

3. A t) kiigazítás

"R. NORVÉGIA"

pontja a következő ponttal egészül ki:

"4. Azok az e rendelet hatálya alá tartozó Norvégiában biztosított személyek, akik a Nemzeti Oktatási Hitelalaptól (States lånekasse for utdanning) hitelben vagy ösztöndíjban részesülnek, és akik egy olyan másik államban kezdik meg tanulmányaikat, amely e rendelet hatálya alá tartozik, a norvég szociális biztonsági rendszer hatálya alá tartoznak. Ami a Dániában, Finnországban, Izlandban és Svédországban folytatott tanulmányokat illeti, a diáknak ezen túlmenően szerepelnie kell a Norvég Népességnyilvántartásban. A diák biztosítása független a tanulmányok tartamától. Egy másik, a rendelet hatálya alá tartozó államban történő munkavállalás esetén a diák biztosítási fedezete visszavonásra kerül."

2. cikk

A megállapodás VI. mellékletének 2. pontja (574/72/EGK tanácsi irányelv) a következő francia bekezdéssel egészül ki:

"- 398 R 0307: A Tanács 1999. február 8-i 307/1999/EK rendelete (HL L 38., 1999.2.12., 1. o.)."

3. cikk

A 307/1999/EK tanácsi rendelet izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

4. cikk

Ez a határozat 2000. február 5-én lép hatályba, amennyiben a Megállapodás 103. cikkének [3] bekezdése szerint előírt értesítéseket eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2000. február 4-én.

a EGT-Vegyesbizottság részéről

az elnök

F. Barbaso

[1] HL L 296., 2000.11.23., 37. o.

[2] HL L 38., 1999.2.12., 1. o.

[3] Alkotmányos követelmények nem merültek fel.

--------------------------------------------------